Publication: Magyar Közlöny
Issue: MK-2002-165 (Year: 2002, Number: 165)
Era: 1990-2004
Section: „10. számú melléklet az 5/1990. (IV.12.) KöHÉM rendelethez1
Paragraph Index: 129

c) az ellenõrzési listán (2.7. pont) található, az ellenõrzés tárgyát képezõ tételek bármelyikére vonatkozó ellenõrzés. 1 Ez a melléklet a Tanács 88/599/EGK irányelvével, a 93/172/EGK és a 93/173/EGK határozataival, valamint a 2000/30/EK irányelvével összeegyeztethetõ szabályozást tartalmaz. 2 Ez a fejezet a Tanács a 2000/30/EK irányelvével összeegyeztethetõ szabályzást tartalmaz. 3 Az idõszakos vizsgálatról szóló 96/96/EK irányelvben meghatározott közlekedési alkalmassági vizsgálat. 2.3. A fékrendszer és a kipufogógáz kibocsátás ellenõrzését a 4. pontban foglaltak szerint kell elvégezni. 2.4. Az egyes tételek ellenõrzésének megkezdése elõtt az ellenõr megvizsgálja a jármû közlekedésre alkalmassági bizonyítványát és/vagy az utolsó közúti mûszaki ellenõrzésrõl felvett jegyzõkönyvet, amelyet a jármûvezetõ az ellenõr kérésére bemutat. 2.5. Az ellenõr figyelembe veheti a jármûvezetõ által bemutatott egyéb, a jármû biztonságosságát igazoló okmányt. 2.6. Ha az okmányok és/vagy a jegyzõkönyv alapján megállapítható, hogy az ellenõrzést megelõzõ három hónap folyamán a vizsgált jármû beállításának vagy beszabályozásának ellenõrzése megtörtént, az érintett tételt indokolt esetben, illetõleg nyilvánvaló hiba és/vagy szabálytalanság esetén kell ismételten megvizsgálni. 2.7. A közúti mûszaki ellenõrzésrõl az ellenõrzõ szerv (közúti ellenõr) közúti mûszaki ellenõrzési jegyzõkönyvet (a jegyzõkönyv mintáját a 3. pont tartalmazza) állít ki. Az ellenõrizendõ tételekre vonatkozó ellenõrzési lista mintáját a 3. pont tartalmazza. Az ellenõrzést végzõ személy az ellenõrzési listán az ellenõrzött tételeket bejelöli és az ellenõrzésrõl felvett jegyzõkönyv egy példányát átadja a jármû vezetõjének. 2.8. Amennyiben az ellenõr úgy ítéli meg, hogy a jármû karbantartási hiányosságai – különösen a fékek tekintetében – a biztonságos közlekedést veszélyeztetik, és ezért további részletes ellenõrzés (vizsgálat) indokolt, a jármû legfeljebb 15 km távolságban lévõ kijelölt vizsgálóállomáson történõ alaposabb vizsgálatnak vethetõ alá. 2.9. Amennyiben a vizsgálóállomáson és/vagy a mobil ellenõrzõ állomáson elvégzett alaposabb vizsgálat során nyilvánvalóvá válik, hogy a jármû közúti forgalomban való részvétele közvetlen balesetveszélyt jelent, a jármû az észlelt mûszaki hiba kijavításáig nem közlekedhet tovább. 2.10. A Közlekedési Fõfelügyelet minden naptári év február 15. napjáig a megküldi a Gazdasági és Közlekedési Minisztérium részére az elõzõ két évben összegyûjtött adatokat tartalmazó jelentést az ellenõrzött jármûvek darabszámáról, a megadott jármû kategóriák, a nyilvántartásba vétel helye, az ellenõrzött tételek és az észlelt hiányosságok szerint csoportosítva. Az elsõ jelentés a 2003. január 1-jével kezdõdõ kétéves idõtartamot öleli fel. 2.11. A Gazdasági és Közlekedési Minisztérium az adatokat tartalmazó jelentést minden második naptári év március 20. napjáig megküldi az Európai Közösségek Bizottsága részére. 2.12. A Közlekedési Fõfelügyelet az ellenõrzések lefolytatásának elõmozdítása és a kölcsönös segítségnyújtás érdekében együttmûködik az Európai Unió tagállamainak illetékes hatóságaival, amelynek során kölcsönösen ellátják egymást az ellenõrzések elvégzéséért felelõs hatóságok adataival (ellenõrzõ szervek) és a kapcsolattartó személyek nevével. 2.13. Külföldi állampolgár tulajdonában lévõ jármûben észlelt súlyos hiányosságokról, különösen azokról, amelyek a jármû további közlekedésének megtiltását eredményezték, a Közlekedési Fõfelügyelet 3 munkanapon belül értesíti – a 3. pont szerinti jegyzõkönyv minta segítségével – annak az országnak az illetékes hatóságát, amelyikben a jármûvet nyilvántartásba vették (bejegyezték), vagy ahol forgalomba helyezték, és felkérheti arra, hogy a hiányosságok megszüntetésére tegye meg a megfelelõ intézkedéseket. Az értesítés a hiányosság megszüntetésére tett egyéb intézkedéseket, illetõleg eljárások lefolytatását nem érinti. 2.14. Az ellenõrzõ szerv minden szükséges intézkedést megtesz az észlelt hiányosságok megszüntetésének elõsegítésére.

Source: https://magyarkozlony.hu/hivatalos-lapok/83e1a5b878d717d9802b76f14c5bfe561dfbc62b/dokumentumok/616129ab672cf0ce77f4f32107ee871ef6e55045/letoltes